આ કેસ ૧લી નવેમ્બર, ૧૯૮૪ના રોજ ઉત્તર દિલ્હીમાં ગુરુદ્રારા પલ્બાનગશ ખાતે થયેલા રમખાણોને લગતો છે. તેમાં ત્રણ જણા માર્યા ગયા હતા. સીબીઆઈના ક્લોઝર રિપોર્ટને પડકારતા આ કેસના ફરિયાદી લખવિન્દર કૌરે વિરોધ અરજી દાખલ કરી હતી. રમખાણોમાં તેમના પતિ બાદલ સિંહનું મૃત્યુ થયું હતું. ગઈ ૩૦મી ઓક્ટોબરે ક્લોઝર રિપોર્ટ સ્વીકારવો કે નહીં તે બાબતે સીબીઆઈના વકિલ અને કૌરના ધારાશાસ્ત્રીની દલીલો સાંભળ્યા બાદ કોર્ટે પોતાનો ચુકાદો અનામત રાખ્યો હતો.